**Kivonat**

**A Jogi és Társadalmi Kapcsolatok Bizottsága**

**2016. augusztus 2-ai**

**rendkívüli nyilvános ülésének jegyzőkönyvéből**

**255/2016. (VIII.2.) JTKB számú határozat**

1. A Bizottság a Szülőföld Kulturális, Sport és Örökségvédelmi Egyesület Szent Márton Emlékévhez benyújtott programját, a programok megvalósításához kapcsolódó pénzeszköz-átadási megállapodást és annak mellékleteit az előterjesztés 3. számú melléklete szerinti tartalommal jóváhagyja azzal, hogy a megállapodásból és mellékleteiből kerüljön ki a „Sörfesztivál” program és az arra előirányzott 7.000.000,- Ft.
2. A Bizottság jóváhagyja és engedélyezi a pénzeszköz-átadási megállapodáshoz kapcsolódó kifizetési kérelemben szereplő, mindösszesen 16.999.484,- Ft támogatási összeg kifizetését a „Szent Márton fogathajtó verseny”, a „Társasjátékok, puzzle kirakók”, a „Pályázatok Szent Mártonhoz köthető gasztronómiai termékek létrehozására” és a „Hangversenysorozat” programok megvalósítására.
3. A Bizottság felkéri a polgármestert, hogy a pénzeszköz-átadási megállapodásban biztosított támogatás kifizetési kérelemben szereplő határidőkben történő kifizetéséről gondoskodjon.
4. A Bizottság felhívja a támogatott szervezet figyelmét a pénzeszköz-átadási megállapodás 12. és 13. pontjában megfogalmazottak maradéktalan betartására.
5. A Bizottság felhívja a támogatott szervezet figyelmét, hogy a pénzeszköz-átadási megállapodás 5. sz. melléklete szerint a program, egyéb támogatott cél megvalósulását követő 60 napon belül nyújtsa be elszámolási kérelmét kiegészítve a rendelkezésre álló fotókkal, meghívókkal, jelenléti ívekkel, sajtóközleményekkel, egyéb dokumentációkkal.
6. A Bizottság felkéri a pénzeszköz-átadási megállapodás szerinti kifizetési kérelmek és elszámolások elbírálásának előkészítésére létrehozott munkacsoportot, hogy vizsgálja felül a „Sörfesztivál” program bevételeit, különös tekintettel a belépőjegyekre, továbbá kérjen a programra vonatkozó szakmai és pénzügyi beszámolót a Szülőföld Kulturális, Sport és Örökségvédelmi Egyesülettől, és minderről adjon tájékoztatást a Bizottság szeptemberi ülésére.

**Felelős**: Dr. Puskás Tivadar, polgármester

Dr. Takátsné Dr. Tenki Mária, a Jogi és Társadalmi Kapcsolatok Bizottsága elnöke

 Dr. Károlyi Ákos jegyző

 (A végrehajtásért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő**: 1-5. pont vonatkozásában: azonnal

 6. pont vonatkozásában: a Bizottság szeptemberi ülése

A másolat hiteléül:

Szombathely, 2016. augusztus 5.

 (: Petrovics Dóra :)

 jegyzőkönyvvezető